DA Den Europæiske Unions Tidende CE 84/154

(2004/C 84 E/0192)

SKRIFTLIG FORESPØRGSEL E-0042/04

af Elspeth Attwooll (ELDR) til Kommissionen

(20. januar 2004)

Om: Frigørelse af bevillinger fra strukturfondene i Skotland

Er Kommissionen under henvisning til sit svar på skriftlig forespørgsel P-2263/03 (1) vedrørende strukturfondsstøtte, hvori den meddelte, at den først efter 31. december 2003 ville være i stand til at beregne omfanget af eventuelt frigjorte bevillinger til Highlands & Islands Special Transitional Programme under N+2-reglen, på nuværende tidspunkt i stand til at fremskaffe de ønskede oplysninger?

Kan Kommissionen endvidere fremlægge oplysninger vedrørende eventuelle frigjorte midler fra strukturfondprogrammerne i Skotland for perioden 1994-1999?

Svar afgivet på Kommissionens vegne af Michel Barnier

(4. marts 2004)

Ifølge artikel 31, stk. 2, i Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (2) skal Kommissionen frigøre enhver del af en forpligtelse fra år »n«, som ikke er blevet opfyldt ved et acontobeløb, eller som Kommissionen ikke har fået forelagt nogen gyldig betalingsanmodning for ved udgangen af år »n+2«.

For Highlands and Islands Special Transitional Programme var »n+2«-reglen ved udgangen af 2002 blevet overholdt for alle strukturfondene med undtagelse af Den Europæiske Udviklings- og Garantifond for Landbruget (EUGFL), for hvilken de udbetalte acontobeløb og de gyldige betalingsanmodninger var mindre end det beløb, der i 2000 var indgået forpligtelse for. Den uudnyttede del af denne forpligtelse skulle derfor frigøres.

Kommissionen har, efter at have rådført sig med de britiske myndigheder, fastslået, at det pågældende beløb fra 2000-forpligtelsen under EUGFL er på 2 026 960,77 EUR.

Finansieringsoversigterne i enhedsprogrammeringsdokumentet blev derfor ved beslutning K (2003) 5280 af 19. december 2003 ændret i overensstemmelse hermed for at tage hensyn til en sådan frigørelse af EUGFL-støtten.

I forbindelse med 2001-forpligtelserne vedrørende Highlands and Islands Special Transitional Programme er der ikke for nogen af strukturfondene planer om frigørelse af forpligtelser efter »n+2«-reglen.

Hvad angår programmeringsperioden 1994-1999, sendte Kommissionen breve til de skotske myndigheder den 22. august 2003 og den 24. oktober 2003 for at foreslå frigørelse under Den Europæiske Fond for Regionaludvikling (EFRU) af et beløb på 82 882 223,64EUR svarende til den uudnyttede del af de bevillinger, der var afsat til de skotske programmer; dette skete efter foreløbige beregninger på grundlag af de endelige betalingsanmodninger, der var forelagt. De skotske myndigheder har erklæret sig enige i, at dette tal er korrekt. Nævnte beløb er blevet frigjort.

De pågældende frigørelser fordelte sig således på følgende programmer:

(i EUR) EFRU nr. Betegnelse Frigørelse 970913004 DOCUP WESTERN SCOTLAND STRATHCLYDE MÅL 2 97-99 34 131448,00 970913003 DOCUP EASTERN SCOTLAND MÅL 2 97-99 16 742 618,00 940913009 GRAMPIAN (MÅL 5B) 206 849,00 940913018 DOCUP WESTERN SCOTLAND STRATHCLYDE MÅL 2 31 801 308,64 I alt 82 882 223,64

Ud over ovennævnte beløb er der desuden for perioden 1994-1996 blevet frigjort 1 040 915,25 EUR af EFRU-støtten til mål 2-programmet Eastern Scotland ved afslutningen heraf.

Med hensyn til de øvrige skotske programmer er der ikke blevet afsluttet yderligere programmer siden Kommissionens svar på det ærede medlems skriftlige forespørgsel P-2263/03. Det er derfor først, når alle dokumenter er blevet behandlet — herunder også revisionsattesteringerne — og afslutningsproceduren er tilendebragt, at Kommissionen vil være i stand til at beregne det samlede beløb, der skal frigøres af de bevillinger, der er afsat til Skotland.

En sådan afslutning vil imidlertid ikke være til hinder for, at der eventuelt senere kan træffes beslutninger om annullering eller nedsættelse af støtten og med krav om tilbagebetaling af uretmæssigt udbetalte beløb. Sådanne beslutninger kan blive nødvendige i henhold til artikel 24 i forordning (EF) nr. 4253/1988 (3) i den ændrede affattelse, eller som følge af overtrædelsesprocedurer, der indledes i henhold til EF-traktatens artikel 226, statsstøtteprocedurer og korrektioner, som måtte vise sig nødvendige som følge af forhold, der konstateres ved fremtidige revisioner af de anmeldte udgifter.

(1) EUT C 33 E af 6.2.2004, s. 240.

(2) EFT L 161 af 26.6.1999, senest ændret ved Rådets forordning (EF) nr. 1105/2003 af 26. maj 2003, EUT L 158 af 27.6.2003.

(3) Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter, EFT L 374 af 31.12.1988.